तीन दिन में आरपीएफ ने जब्त किए 11 वाहन
चक्रधरपुर| आरपीएफद्वारा तीन दिनों में चक्रधरपुर रेलवे स्टेशन के मेन गेट के सामने से 11 वाहनों को जब्त किया गया है। आरपीएफ थाना प्रभारी एनके साहू ने बताया कि बार-बार लोगों को मना करने के बावजूद नो पार्किंग क्षेत्र में वाहन खड़ा कर दे रहे हैं। 11 जब्त वाहनों में 3 स्कूटी, 7 बाइक एवं एक रिक्शा को जब्त किया गया है। उन्होंने बताया कि सभी वाहनों के मालिकों को रेल मजिस्ट्रेट के पास भेजा गया है। जहां पर रेलवे एक्ट के तहत जुर्माना वसूला जाएगा। मालूम हो कि रेलवे स्टेशन पर लगातार नो पार्किंग को लेकर अनाउंस भी किया जा रहा है। बावजूद लोग नहीं मान रहे हैं।
hin_Deva hin_Deva